
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 


δομικής ενότητας «Άγιος Ιωάννης Θεολόγος» του 
Δήμου Άνω Λιοσίων (Ν. Αττικής). 1 

ΑΠΟΦΑΣΕΙΣ 

Τροποποίηση της επέκτασης σχεδίου πόλης περιοχής 
Μανιακών Καστοριάς. 2 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

( 1 ) 

Εγκριση πολεοδομικής μελετης τμήματος της πολεοδο¬ 
μικής ενότητας «Άγιος Ιωάννης Θεολόγος» του Δήμου 
Άνω Λιοσίων (Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 
(παρ. 1, 2 και 4) του Ν. 1337/1983 «Επέκταση τωνπολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’ 33), που το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α’ 4). 

2. Τ ις διατάξειςτου άρθρου 3του Ν. Δ/τοςτης 17.7.1923 
«Περί σχεδίων πόλεων κ.λπ.» (Α' 228) όπως μεταγενέστε¬ 
ρα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1) 7, 8 και 9 του Ν. 
1577/1985 «Γενικός Οικοδομικός Κανονισμός» (Α' 210) 
πουτροοποιήθηκανμετοάρθρο 13(παρ. 1,2και3)του Ν. 
1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις (Α’ 141) και το άρθρο 1 (παρ. 3, 4) του Ν. 1772/1988 
«τροποποίηση διατάξεων του Ν. 1577/1985 «ΓΟΚ» και άλ¬ 
λες σχετικές διατάξεις» (Α’ 91). 

4. Τις διατάξεις του άρθρου 29Α του Ν. 1558/1985 


«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παραγ. 2α του άρθρου 1 του Ν. 
2469/1997 (Α’ 38). 

5. Την 43726/2223/14.7.1987 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκρι¬ 
ση του Γενικού Πολεοδομικού Σχεδίου του Δήμου Άνω 
Λιοσίων (Ν. Αττικής) (Δ’ 829), όπως τροποποιήθηκε με την 
69322/2670/2.5.1996 απόφαση του Υπουργού Περι¬ 
βάλλοντος, Χωροταξίας και Δημοσίων Έργων (Δ’ 540). 

6. Τις 379/1994 και 447/1997 γνωμοδοτήσεις του δημο- 
στικού συμβουλίου Άνω Λιοσίων. 

7. Την 50η/συν. 10.12.1996 γνωμοδότηση του 
Συμβουλίου Χωροταξίας Οικισμού και Περιβάλλοντος 
Νομαρχιακής Αυτοδιοίκησης Δυτικής Αττικής. 

8. Την 308/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

10. Την 322/1998 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας «Άγιος Ιωάννης Θεολόγος» του 
Δήμου Άνω Λιοσίων (Ν. Αττικής), με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστων 
χώρων, χώρου σχολείων, αθλητικών εγκαταστάσεων, χώ¬ 
ρων στάθμευσης αυτοκινήτων (Ρ), όπως οι ρυθμίσεις φαί¬ 
νονται στο σχετικό χρωματισμένο πρωτότυπο διάγραμμα 
σε κλίμακα 1:500, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 
17266/1998 πράξη του και που αντίτυπό τους σε φωτο¬ 
σμίκρυνση δημοσιεύεται με το παρόν διάταγμα. 

Αρθρο 2 

Εγκρίνεται όπως διατυπώνεται στα επόμενα άρθρα, ο πο- 
λεοδομικός κανονισμός της περιοχής, της οποίας το πολε¬ 
οδομικό σχέδιο εγκρίνεται με το άρθρο 1 του παρόντος. 

Άρθρο 3 

Στους οικοδομήσιμους χώρους της παραπάνω περιο- 

χής επιτρέπεται η χρήση γενικής κατοικίας, όπως προσ¬ 
διορίζεται από το άρθρο 3 του από 23.2.1987 Π. Δ/τος (Δ’ 
166). 

Άρθρο 4 

Στο πρόσωπο των οικοπέδων οικοδομημένων η μη που 
βρίσκονται στην περιοχή της οποίας εγκρίνεταιτο σχέδιο 
με το άρθρο 1 του παρόντος, επιβάλλεται προκήπιο πλά¬ 
τους τριών (3), μέτρων, όπως φαίνεται στα διαγράμματα 
του άρθρου 1. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, ορί¬ 
ζονται ως εξής: 

Α.1. Ελάχιστο πρόσωπο: οκτώ (8,00) μέτρα. 

Ελάχιστο εμβαδόν: εκατόν πενήντα (150,00) τ. μέτρα. 

2. Επιπλέον των διατάξεων της προηγουμένης παρα¬ 
γράφου, απαιτείται όπως α) στο οικοδομήσιμο τμήμα του 
οικοπέδου εγγράφεται κάτοψη κτιρίου με ελάχιστη επι¬ 
φάνεια πενήντα (50,00) τ.μ. και ελάχιστη πλευρά πέντε (5) 
μέτρα και β) τα οικόπεδα δε δημιουργήθηκαν από κατά¬ 
τμηση που έγινε κατά παράβαση των διατάξεων του από 


22.6.1983 Π. Δ/τος (Δ’ 284). 

3. Απαγορεύεται η κατάτμηση οικοπέδων, με εμβαδόν 
μικρότερο των διακοσίων πενήντα (250) τ. μέτρων. 

4. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στο Υπουργό Περιβάλλοντος, Χωροταξίας και 
Δημοσίων Έργων αναθέτουμε την δημοσίευση και εκτέ¬ 
λεση του παρόντος διατάγματος. 

Αθήνα, 28 Ιουλίου 1998 

Ο ΠΡΟΕΔΡΟΣ ΤΗΣ ΔΗ ΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 


( 2 ) 

Τροποποίηση της επέκτασης σχεδίου πόλης περιοχής 
Μανιακών Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του Ν. Δ/γματος της 17.7.23 (αρθρα 3 

και 70) περί σχεδίων πόλης κ.λπ.». 

2. Τον οικιστικό Νόμο Ν. 1337/12.3.83 (ΦΕΚ 33 
Α/14.3.83) όπως τροποποιήθηκε μεταγενέστερα και ειδι- 

κώτερατο άρθρο αυτού 38 (παρ. 4). 

3. Τις διατάξεις του Π. Δ/τος 314/1968 (ΦΕΚ 47Α), όπως 
τροποποιήθηκαν και συμπληρώθηκαν με τα α) υπ’ αρ. 

1018/1971 Ν. Δ/γ μα (Φ. Ε. Κ. 220Α), και β) με την παρ. 3 του 

άρθρου 34του Ν. 1577/1985 (Φ.Ε.Κ. 210Α). 

4. Τις διατάξεις του Π. Δ/τος της 2.4.85 (ΦΕΚ 
225/Δ/14.5.85), «μεταβίβαση αρμοδιοτήτων στους 
Νομάρχες για την έγκριση και τροποποίηση ρυμοτομικών 
σχεδίων, καθώς και όρων και περιορισμών δόμησης α¬ 
γροτικών οικισμών». 

5. Το Π. Δ/γματης 16.8.88 (ΦΕΚ 647Δ/9-9-88) έγκρισης 
της επέκτασης σχεδίου πόλης περιοχών Μανιακών - Νέας 

Λεύκης. , 

6 Την απόφαση του Κοινοτικού Συμβουλίου Μανιακών 
Καστοριάς υπ’ αρ. 138/23.10.95 υπέρ της έγκρισης της 
τροποποιήσης της επέκτασης σχεδίου πόλης στα οικοδο¬ 
μήσιμα τετράγωνα Γ-97, Γ-102 και Γ-107 της επέκτασης 
σχεδίου πόλης και το γεγονός ότι δεν υποβλήθηκε καμμια 
ένσταση. 


7. Την υπ’ αρ. 7 (πράξη 1η) της 20.10.94 γνωμοδότηση 
του Συμβουλίου Χωροταξίας Οικισμού και Περιβάλ¬ 
λοντος, του Νόμου Καστοριάς, υπέρ της έγκρισης της 
τροποποίησης, αποφασίζουμε: 

Άρθρο 1 

Εγκρίνεται η τροποποίηση της επέκτασης του σχεδίου 
πόλης Μανιακών Καστοριάς, με 
Α. το διαχωρισμό του οικοδομικού τετραγώνου Γ- 97 σε 
δύο τμήματα Γ- 97 και Γ- 97α. 

Β. την μετατόπιση του ακραίου δρόμου που εφάπτεται 
με το παλαιό σχέδιο διανομής των οικοπέδων έτους 1937 
από το Υπουργείο Γεωργίας, ώστε να διατηρηθούν οι α¬ 
κραίοι δρόμοι του και Γ. την προσαρμογή της ρυμοτομίας 
στην υφισταμένη κατάσταση, ώστε να συμπίπτει με τους 
δρόμους που κατασκεύασε η Κοινότητα χωρίς να ακο¬ 
λουθήσει την εγκεκριμένη ρυμοτομία λόγω έντονων κλί¬ 
σεων εδάφους. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευση στην Εφημερίδα της Κυβέρνησης. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, και του αντίστοι¬ 
χου Ο.Τ.Α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καστοριά, 5 Αυγούστου 1998 

Ο Νομάρχης 
ΓΕΩΡΓΙΟΣ ΚΑΠΑΧΤΣΗΣ 

